2021. gada 31. maijā Rīkojums Nr. 354

Rīgā (prot. Nr. 44 10. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:

1.1. nekustamo īpašumu (nekustamā īpašuma kadastra Nr. 7401 005 0655 ) – zemes vienību (zemes vienības kadastra apzīmējums 7401 005 0655) 531 m2 platībā – Jumpravas ielā 3, Ogrē, Ogres novadā;

1.2. nekustamo īpašumu (nekustamā īpašuma kadastra Nr. 1300 509 1901) – būvi (būves kadastra apzīmējums 1300 009 1903 001) – Smiltenes ielā 1A, Jūrmalā, ievērojot Publiskas personas mantas atsavināšanas likuma 14. panta nosacījumus;

1.3. nekustamo īpašumu "Saulessvece" (nekustamā īpašuma kadastra Nr. 6284 006 0157) – zemes vienību (zemes vienības kadastra apzīmējums 6284 006 0157) 1,3 ha platībā un būvi (būves kadastra apzīmējums 6284 006 0157 001) – Manģenes ielā 3, Mežvaldē, Rumbas pagastā, Kuldīgas novadā.

2. Pircēji par nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1. punktā minētos nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

Ministru prezidents [A. K. Kariņš](https://mk.gov.lv/lv/amatpersonas/arturs-krisjanis-karins)

Finanšu ministrs [J. Reirs](https://mk.gov.lv/lv/amatpersonas/janis-reirs)